සුනාමියෙන් පසු 2005 වසරේදී කල්මුණේ මුස්ලිම් වැසියන් වැඩිපුර ම පදිංචිව සිටින කල්මුණකුඩි ප්‍රදේශයේ වෙඩිතැබීම්, මංකොල්ලකෑම්, බියවැද්දීම් ඇතුළු අපරාධ ගණනාවක්ම දිනෙන් දින වාර්තා වන්නට විය. දෙමළ ත්‍රස්තවාදය මර්දනය වෙද්දී ප්‍රදේශයේ අන්තවාදී මුස්ලිම් කල්ලි වර්ධනය වී ඇතැයි සමහරු කීහ. එහි ජනජීවිතය දිනෙන් දින අඩාළ වන්නට විය. එහෙත් අපරාධ කරන්නේ කවුද යන්න පොලිසියට පවා සොයාගත නොහැකි විය. මෙසේ භීෂණය පැතිරෙද්දී කල්මුණ තාහිදු පාරේදී උදුමා ලෙබ්බෙ මීරා සාහිදු නමැති අයට වෙඩිතබා ඝාතනය කිරීමට තැත් කිරීමක් සම්බන්ධව තොරතුරක් කල්මුණේ පොලිසියට වාර්තා විය. ඒ මීට වසර පහළොවකට පමණ ඉහතදීය. පොලිසිය පරීක්‍ෂණ ඇරඹුවත් සැකකරුවන් පිළිබඳ තොරතුරක් නොවීය. ඒ සිද්ධියට දින කිහිපයකට පසු කල්මුණ තාහිදු පාරේදීම සැලුන් එකකට වෙඩිතබා අනර්ථයක් සිදුකිරීමේ සිද්ධියක් වාර්තා විය. ඊට දින කිහිපයකට පසු ස්පාඤ්ඤ ජාතිකයන්ගෙන් සැදුම්ලත් රාජ්‍ය නොවන සංවිධානයකින් රුපියල් පන්ලක්‍ෂ විසිපන් දහස් අටසියයක් වටිනා පරිගණක ඇතුළු දේපළ සහ මුදල් කොල්ලකෑමක් සම්බන්ධයෙන්ද වාර්තා විය.
කල්මුණේ වැසියන් වැඩිපුරම පදිංචි වී සිටින ප්‍රදේශය කුමක්ද?
කල්මුණකුඩි